En af Nordjyllands kendte erhvervsfolk, Hans Jørgen Dalum, der også har været kandidat til Europa-Parlamentet for Venstre, er blevet bortvist fra foreningen Ejerlederne, som han selv stiftede tilbage i 2001, og hvor han i knap to år har været administrerende direktør. Det skriver Nordjyske. - Hans Jørgen Dalum har gjort sig skyldig i grov uansvarlighed og misligholdelse af sin ansættelseskontrakt, fortæller Ejerledernes formand Merete Hessel til Nordjyske. Hun uddyber overfor avisen, at sagen handler om økonomiske dispositioner mellem Ejerlederne og søsterorganisationen Dansk Iværksætterforening, hvor Hans Jørgen Dalum også var administrerende direktør, og hvor han også er bortvist.

Referat:
Bestyrelsen i foreningen Ejerlederne overvejer politianmeldelse af erhvervsmanden Hans Jørgen Dalum.